Конференцията на страните, изпълняваща функциите на събрание на страните по Парижкото споразумение и съответните методологически промени, въведени от КПР към ОИСР, когато те станат известни.
 (7)
 Секторният обхват на приблизителната инвентаризация представлява обобщение от най-високо ниво на по-подробния секторен обхват на общата инвентаризация на емисиите на парникови газове. Това гарантира, че оценките за емисиите и поглъщанията, които са обект на докладване в приблизителната инвентаризация за година t-1, ще бъдат съгласувани с оценките за инвентаризацията на парниковите газове, докладвани през година t-2. Земеползването, промените в земеползването и горското стопанство (ЗПЗГС) са неразделна част от годишните инвентаризации и държавите членки следва да включат оценки на емисиите и поглъщанията от ЗПЗГС в своите приблизителни инвентаризации на парниковите газове.
 (8)
 За да се гарантира прозрачността на ангажиментите за намаляване на емисиите и постоянното подобряване на качеството, както и за да се улесни процесът на преглед от страна на техническите експерти, изисква се докладите на държавите членки да съдържат технически подробности и информация на необходимото високо равнище. Освен това, Регламент (ЕС) 2018/1999 включва изискванията за докладване съгласно Регламент (ЕС) 2018/841 на Европейския парламент и на Съвета (6) и Регламент (ЕС) 2018/842 на Европейския парламент и на Съвета (7) в рамките на годишното докладване за инвентаризацията на парниковите газове и се адаптира към техния петгодишен цикъл на проверка на съответствието, като установява процес на цялостен преглед през 2027 г. и 2032 г. Поради това е необходимо да се определят структурата, формàтът и процедурите на докладване относно предвидената употреба на възможностите за гъвкавост, както и извършените прехвърляния на емисии и използването на получените приходи съгласно Регламент (ЕС) 2018/842, а изискванията съгласно Регламент (ЕС) 2018/841 да се включат в докладването на прогнозите. От информацията за прехвърлянията, извършени съгласно Регламент (ЕС) 2018/841 и Регламент (ЕС) No 2018/842, няма да се оповестяват конкретните цени, докладвани за извършените прехвърляния, но следва да се оповестява диапазонът на цените на единица, т.е. най-ниската и най-високата цена за всички трансакции, докладвани от държавите членки.
 (9)
 За да се осигури своевременно и ефективно изпълнение на задълженията, определени от Конференцията на страните по Парижкото споразумение, е необходимо да се определи времеви график за сътрудничество и координация между Комисията и държавите членки по отношение на изготвянето на доклада за инвентаризацията на парниковите газове в Съюза и прегледа на РКООНИК. Необходимо е също така да се определят процедурите и сроковете за провеждане на цялостния преглед на инвентаризациите на парниковите газове на държавите членки, за да се гарантира неговото своевременно и ефективно осъществяване.
 (10)
 Държавите членки следва да създадат и използват национални системи за инвентаризация, за да гарантират и подобрят качеството на инвентаризацията чрез планиране, подготовка и управление на дейности по инвентаризация, които включват събирането на данни за дейностите, правилен подбор на методите и емисионните фактори, оценяване на антропогенните емисии на парникови газове по източници и поглъщанията по поглътители, осъществяването на дейности по оценка за неопределеност и осигуряване/контрол на качеството, както и извършването на процедури за проверка на данните от инвентаризациите на национално равнище. За да се запази високото качество на националните системи за инвентаризация от предходния период, държавите